**APSTIPRINĀTS**

*ar 21.01.2018. Mazsalacas novada pašvaldības domes lēmumu Nr.2.10*

**Jauno solistu – vokālistu un duetu konkursa „Salacas balsis – 2018”**

**NOLIKUMS**

*Mazsalacā*

2018.gada 21.februārī Nr.4/2018

**1. Konkursa norises laiks**

1.1. Pusfināls – 2018.gada 2.aprīlī.

1.2. Fināls – 2018.gada 28.aprīlī.

**2. Norises vieta**

Mazsalacas novada Kultūras centrs, Mazsalaca, Rūjienas iela 1.

**3. Konkursa organizators**

Mazsalacas novada pašvaldība, Mazsalacas novada Kultūras centrs un vokālā studija „Svētdiena”

**4 . Konkursa mērķis**

Atklāt jaunus un talantīgus, daudzsološus jaunos izpildītājus no visas Latvijas, veicinot vokālo un māksliniecisko spēju attīstību estrādes žanrā.

**5. Konkursa uzdevumi:**

5.1. Popularizēt estrādes žanru;

5.2. Veicināt pieredzes apmaiņu dziedātāju un pedagogu starpā;

5.3. Sekmēt bērnu un jauniešu māksliniecisko aktivitāšu attīstību;

5.4. Nodrošināt iespēju vokālistiem parādīt savas prasmes profesionālai žūrijas komisijai, kā arī konkursa apmeklētājiem.

**4. Dalībnieki**

4.1. Par konkursa dalībnieku var kļūt  bērni un jaunieši vecumā no 3 līdz 20 gadiem.

4.2. Konkursā var piedalīties Latvijas solo izpildītāji un dueti. Dueta dalībnieku vecuma grupu nosaka pēc abu dalībnieku vidējā vecuma.

4.3. Ja konkursā piedalās iepriekšējā gada konkursa „Salacas balsis” Grand Prix ieguvējs, tas netiek atkārtoti izvirzīts Grand Prix balvai.

**5. Vecuma grupas**

5.1. 3 - 6 gadi

5.2. 7 – 10 gadi

5.3. 11 – 14 gadi

5.4. 15 – 20 gadi

**6. Repertuāra nosacījumi**

6.1.Konkursā dalībnieki piedalās ar vienu dziesmu dzīvajā izpildījumā.

6.2. Priekšnesuma garums **nedrīkst pārsniegt 4 minūtes.**

6.3. Konkursā dalībnieki izpilda dziesmu jebkurā valodā, kas atbilst izpildītāja vecumam un vokālajām spējām.

6.4. Finālā izvirzītie dalībnieki drīkst mainīt pusfinālā dziedāto dziesmu uz citu, ja to vēlas.

6.5. ***Fonogrammu dalībnieki ņem līdzi uz konkursu ierakstītu CD - R formātā.***

Fonogrammā var būt iekļauti fona dziedātāji. Solista vai dueta vokālā daļa nedrīkst būt dublēta**.**

6.6.Dalībnieks uzņemas pilnu atbildību par dziesmu tekstu satura atbilstību LR likumos noteiktajām normām (nav atļauta rasu nevienlīdzības sludināšana, aicinājumi uz vardarbību, fašistiskas vai komunistiskas ideoloģijas sludināšana, necenzētu vārdu lietošana).

**7. Vērtēšana un apbalvošana**

 7.1. Dalībniekus vērtē profesionāla, kompetenta žūrija, kuru apstiprina ar Mazsalacas novada Kultūras centra direktora rīkojumu.

 7.2. Konkurss notiek divās kārtās – atlase un fināls.

 7.3. Žūrijas komisijas locekļu vērtējums pēc punktu sistēmas netiek atklāts, vērtēšana notiek aizklāti. Rezultāti pēc konkursa kārtām tiek ievietoti konkursa mājas lapā.

 7.4. Dalībnieku skaitu, kas tiek izvirzīti no atlases finālam, katrā vecuma grupā nosaka žūrijas komisija. Tiek paziņoti katras vecuma grupas fināla dalībnieki.

 7.5. Finālā Dalībnieki tiek vērtēti vecuma grupās.

 7.6. Katrā vecuma grupā:

* + 1. ar Grand Prix tiek apbalvots 1 solists vai duets, kas ieguvis augstāko punktu skaitu;
		2. ar Zelta diplomu (I pakāpi) par 1., 2., 3. vietu tiek apbalvoti solisti un dueti, kas ieguvuši attiecīgi otro, trešo, ceturto augstāko rezultātu savā vecuma grupā;
		3. ar Zelta diplomu (I pakāpi) apbalvos solistu vai duetu, kura snieguma vidējā atzīme būs 9.00 - 10.00 balles;
		4. ar Sudraba diplomu (II pakāpi) apbalvos solistu vai duetu, kura snieguma vidējā atzīme būs 8.00 - 8.99 balles;
		5. ar Bronzas diplomu ( III pakāpi) apbalvos solistu vai duetu, kura snieguma vidējā atzīme būs 7.00 - 7.99 balles;
		6. ar Atzinības diplomu apbalvos solistu vai duetu, kura sniegums būs zemāks, kā 7.00 balles.

 7.7. Tiek noteikts Skatītāju simpātiju balvas ieguvējs un Mazsalacas novada specbalvas ieguvējs.

 7.8. Visi konkursanti saņem dalības apliecinājumus un piemiņas balvas.

**8. Vērtēšanas kritēriji (maksimālais punktu skaits katrā no kritērijiem 10)**

8.1.Repertuāra izvēle atbilstoši vecuma grupai.

8.2. Skatuviskais sniegums.

8.3. Priekšnesuma mākslinieciskā kvalitāte.

8.4. Tehniskais izpildījums.

8.5. Skatuves tēls.

8.6. Vokālās prasmes.

**9. Pieteikšanās kārtība**

Lai pieteiktos jauno solistu – vokālistu un duetu konkursam „Salacas balsis 2018”, jāaizpilda noteikta parauga pieteikuma anketa. Pieteikuma anketa atrodama konkursa mājas lapā http://[salacas-balsis.weebly.com](http://www.salacasbalsis.weebly.com/)/, pašvaldības mājas lapā [www.mazsalaca.lv](http://www.mazsalaca.lv/)

 E- pasts pieteikumiem: salacasbalsis@inbox.lv

Visa informācija pa tālruni 29938661 (Iluta) vai konkursa mājas lapā.

Pieteikuma anketas tiek pieņemtas **līdz 25.03.2018.** (ieskaitot).

**10. Dalības maksa**

10.1. Solists (pusfināls) – 8,00 *euro (ar PVN)*, pavadošie dziedātāji un dejotāji- 3,00 *euro (ar PVN)* – no dalībnieka.

10.2. Duetā katram dalībniekam (atlasē-pusfinālā) – 8,00 *euro* (ar PVN).

10.3. Maksājumi jāveic pārskaitot līdz **26.03.2018.** uz Mazsalacas novada pašvaldības kontu Nr.LV14HABA0551020371802

10.4. Dalības maksu nemaksā Mazsalacas novada administratīvajā teritorijā deklarētie dalībnieki.

10.5. Dalības maksu dalībnieka neierašanās gadījumā neatmaksā.

**11. Konkursa atlases norise**

11.1. Reģistrācija 2. aprīlī no plkst. 10:00.

11.2. Mēģinājuma no plkst. 10.00 – 11.30 (būs iespēja izmēģināt fragmentu no savas dziesmas).

11.3. Plkst. 12.00 konkursa atklāšana.

11.4. Sīkāks uzstāšanās grafiks tiks izsūtīts uz dalībnieka pieteikumā norādīto e-pastu.

11.6. Visi pusfināla dalībnieki saņem diplomus un piemiņas balvas par piedalīšanos konkursa „Salacas balsis – 2018 ” pusfinālā.

**12. Fināla norise**

12.1.Reģistrācija 2018.gada 28. aprīlī no plkst. 10.00

12.2. Mēģinājums no plkst.10.00 – 11.30

12.3. Konkurss pa vecuma grupām plkst. 12.00

12.5. Apbalvošana.

Uz tikšanos konkursā „ Salacas balsis 2018 ”!

Domes priekšsēdētājs H.Rokpelnis